খ্যাতিমান কবি, সাংস্কৃতিক সংগঠক ও সাংবাদিক মোহিত কুমার দাঁ ১৯৪০ সালে চাঁপাইনবাবগঞ্জ শহরের ইসলামপুর মহল্লায় জন্মগ্রহণ করেন। তাঁর পিতা প্রয়াত ভূ-দেব চন্দ্র দাঁ এবং মাতা প্রয়াত শৈলবালা দাঁ। তিনি ১৯৫৭ সালে নবাবগঞ্জ হরিমোহন ইন্সিটিটিউশন থেকে ম্যাট্রিকুলেশন, ১৯৬০ সালে নবাবগঞ্জ সরকারি কলেজ থেকে আই.কম এবং ১৯৬২ সালে বি.কম ডিগ্রী লাভ করেন। ১৯৬২ সালে রাজারামপুর হাসিনা বালিকা উচ্চ বিদ্যালয়ে সহকারী প্রধান শিক্ষক হিসেবে যোগদান করেন। দীর্ঘ ৩৮ বছর কৃতিত্ব আর সুনামের সাথে শিক্ষকতার দায়িত্ব পালন করে তিনি ২০০০ সালে অবসরে যান।